rejauldu/bengali-wikipedia huggingface dataset:
কামাল আহমেদ মজুমদার (জন্ম: ৩ মার্চ, ১৯৫০) বাংলাদেশের ঢাকা-১৫ আসনের সংসদ সদস্য। তিনি ১৯৯৬, ২০০৯,২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।   জন্ম ও শিক্ষাজীবন কামাল আহমেদের পৈতৃক বাড়ি ফেনী জেলার পরশুরাম উপজেলার ভারতের সীমান্তবর্তী নিজ কালিকাপুর গ্রামে। তার পিতা ছিলেন একজন সম্মানীয় আলেম। তিনি স্নাতক পাশ করেছেন।  কর্মজীবন পেশায় ব্যবসায়ী কামাল আহমেদ মজুমদার রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন। তিনি মোহনা টিভির চেয়ারম্যান। তিনি শেখ হাসিনার চতুর্থ মন্ত্রিসভায় শিল্প মন্ত্রণালয়ের প্রতিমন্ত্রীর দায়িত্ব পালন করেন।  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ হাসিনার চতুর্থ মন্ত্রিসভার সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ফেনী জেলার ব্যক্তি
থাম্ব|একটি বেলজীয় উন্মুক্ত কোচের অভ্যন্তর উন্মুক্ত কোচ বা খোলা কোচ হচ্ছে একটি রেলওয়ে যাত্রী কোচ যার ভেতরে কম্পার্টমেন্ট বা অন্যান্য বিভাগ নেইEllis, Iain (2006). Ellis' British Railway Engineering Encyclopaedia. Lulu.com. ISBN 978-1-8472-8643-7 এবং যেখানে আসনসমূহ এক বা একাধিক ওপেন প্ল্যান এরিয়ায় সাজানো থাকে, এবং যার সাথে একটি কেন্দ্রীয় করিডোর থাকে। উনবিংশ শতাব্দীর প্রথমার্ধে মার্কিন যুক্তরাষ্ট্রে সর্বপ্রথম উন্মুক্ত কোচের আবির্ভাব হয়। তাদের ডিজাইনের আদিরূপ হচ্ছে নদীতে ব্যবহৃত স্টিমারগুলোতে যাত্রীবাহী কেবিনসমূহ যা আমেরিকাতে বহুল ব্যবহৃত ছিলো। তাদের উৎপত্তির ফলস্বরূপ তারা মূলত ইউরোপে "আমেরিকান পদ্ধতির যাত্রী কোচ" বা "আমেরিকান কোচ" (পার্সোনেনওয়াগেন আমেরিকানিশন সিস্টেমস বা আমেরিকানারভেগেন ) নামে পরিচিত ছিলো এবং শীঘ্রই এই ধারণাটি ইউরোপীয় রেল সংস্থাগুলোর নজরে পড়ে। প্রাথমিকভাবে এগুলো গ্রামীণ আঞ্চলিক পরিষেবার জন্য ব্যবহৃত হতো, যখন শহরাঞ্চলের লোকাল ট্রেন এবং স্থানীয় দূরত্বের পরিষেবাগুলো কম্পার্টমেন্ট কোচের প্রাধান্য ছিলো। তবে বেশ কয়েকটি ইউরোপীয় রেলপথ, যেমন রয়্যাল ওয়ার্টেমবার্গ রাজ্য রেলপথ বা সুইস উত্তর-পূর্বাঞ্চল রেলওয়ে (শোয়েজারিচে নর্দোস্টবাহন ) সব ধরনের ট্রেনের জন্য শুরু থেকেই উন্মুক্ত কোচগুলিকে পছন্দ করে।  বিংশ শতাব্দীর শুরু থেকে উন্মুক্ত কোচ লোকাল ট্রেনগুলোতে প্রচলিত হয়ে ওঠে এবং দূরপাল্লার পরিষেবাগুলিতেও ছড়িয়ে পড়তে শুরু করে। উচ্চ-গতির ট্রেনগুলোতে প্রায়শই কেবল উন্মুক্ত কোচ বিদ্যমান থাকে।  উন্মুক্ত কোচগুলোর আসনসমূহ হয় একে অপরের বিপরীতে, অথবা একটি আরেকটির পেছনে (বিমানের ন্যায়) সাজানো থাকে, এবং কখনও কখনও আসনগুলোকে ভ্রমণের দিকের মুখোমুখি ঘোরানো যেতে পারে। প্রায়শই একে অপরের মুখোমুখি আসনগুলোতে ফিক্সড টেবিল থাকে, এবং একে অপরের পিছনে সাজানো আসনগুলোতে সামনের সিটের পিছনে ভাঁজযোগ্য ট্রে থাকে।  উন্মুক্ত কোচগুলোতে প্রায়শই গ্যাংওয়ে দেওয়া হয়। প্রথমে এগুলো ছিলো উন্মুক্ত প্ল্যাটফর্ম, তবে উনবিংশ শতকের শেষ দিক থেকে গ্যাংওয়েগুলো সাধারণত বেনো বা রাবারের তৈরি সংযোগকারী দ্বারা সুরক্ষিত থাকে।   ট্রামওয়ে  ট্রামওয়েতে একটি উন্মুক্ত কোচ হচ্ছে একটি ছয় বা আট চাকার ড্রাইভিং গাড়ি বা ট্রেলার, যার বিশেষত উচ্চ পরিমাণের ধারণক্ষমতা রয়েছে। পূর্ববর্তী সাধারণ প্ল্যাটফর্ম কোচ, যেখানে প্রবেশদ্বার এবং আসল যাত্রীবাহী কম্পার্টমেন্টের মধ্যে দরজা ছিলো, তাদের মতো না হয়ে তার বিপরীতে এগুলোতে কোনো পার্টিশন নেই। এই কোচগুলি ১৯৫০ এর দশকের গোড়ার দিকে মধ্য ইউরোপে জনপ্রিয় ছিল এবং পুরানো (মূলত চার-চাকাযুক্ত) প্ল্যাটফর্ম কোচগুলোকে প্রতিস্থাপন করেছিলো। যদিও পশ্চিম জার্মানি, অস্ট্রিয়া এবং সুইজারল্যান্ডে এই ধরনের যান দ্রুত আর্টিকুলেটেড ট্রাম দ্বারা প্রতিস্থাপন করা হয়েছিলো, পূর্ব জার্মানিতে ১৯৬০-এর দশকে অনেক শহরে ট্র্যাটা ট্রাম প্রচলিত ছিলো। এটি পূর্বের পূর্ব ব্লক দেশগুললোর জন্যও প্রযোজ্য।   তথ্যসূত্র   বিষয়শ্রেণী:ট্রাম পরিবহন বিষয়শ্রেণী:যাত্রীবাহী রেল পরিবহন বিষয়শ্রেণী:যাত্রীবাহী রেল কামরা
উইলিয়াম মিলস (১০ নভেম্বর ১৭৫০ - ২০ মার্চ ১৮২০) ছিলেন একজন ব্রিটিশ সংসদ সদস্য এবং ইস্ট ইন্ডিয়া কোম্পানির পরিচালক।   জীবনের প্রথমার্ধ  জন মিলস ১৭৫০ সালের ১০ নভেম্বর জন্মগ্রহণ করেন।  তিনি ছিলেন ওয়ারউইকশায়ারের বারফোর্ড এবং অক্সহিলের রেক্টর রেভারেন্ড জন মিলসের জ্যেষ্ঠ পুত্র এবং তার ছোট ভাই ছিলেন ওয়ারউইকের এমপি চার্লস মিলস।  তিনি ফেলস্টেড স্কুলে শিক্ষিত ছিলেন। তিনি ১৭৮২ সালে তার চাচা উইলিয়ামের কাছ থেকে এসেক্সের হাই ওঙ্গার, ওয়ার্ডেন'স হল উত্তরাধিকারসূত্রে লাভ করেন এবং ১৭৯১ সালে তার বাবার স্থলাভিষিক্ত হন।   কর্মজীবন  তিনি ১৭৭৮ থেকে ১৭৮৫ সাল পর্যন্ত ইস্ট ইন্ডিয়া কোম্পানির পরিচালক হিসেবে দায়িত্ব পালন করেন। তিনি ১৭৯০ সালে সেন্ট আইভসের এমপি নির্বাচিত হন, ১৭৯৬ সাল পর্যন্ত এবং ১৮০৫ থেকে ১৮১২ সাল পর্যন্ত কভেন্ট্রির এমপি নির্বাচিত হন। ১৮০৩-০৪ সালের জন্য তিনি হ্যাম্পশায়ারের হাই শেরিফ নিযুক্ত হন।   তথ্যসূত্র   বিষয়শ্রেণী:সেন্ট আইভসের গ্রেট ব্রিটেনের সংসদ সদস্য বিষয়শ্রেণী:কভেন্ট্রির যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:১৮২০-এ মৃত্যু বিষয়শ্রেণী:১৭৫০-এ জন্ম
সবার উপরে তুমি হচ্ছে ২০০৮ সালে মুক্তিপ্রাপ্ত একটি ইন্দো-বাংলা যৌথ প্রযোজনার প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন এফ আই মানিক। চলচ্চিত্রটিতে প্রধাণ চরিত্রে অভিনয় করেছেন শাকিব খান ও স্বস্তিকা মুখোপাধ্যায়। পাশাপাশি পার্শ্বচরিত্রে গুরুত্বপূর্ণ ভূমিকায়  অভিনয় করেছেন ভিক্টর বন্দ্যোপাধ্যায়, উজ্জ্বল, সুচরিতা, মিশা সওদাগর সহ আরও অনেকে। এটি ভারতে আমার ভাই আমার বোন শিরোনামে মুক্তি পায়। চলচ্চিত্রটি পরবর্তীতে হ্যালো জিন্দেগী শিরোনামে হিন্দি ভাষায় ডাবিং সংস্করণ মুক্তি দেয়া হয়। চলচ্চিত্রটি ভারত ও বাংলাদেশের যৌথ প্রযোজনায় নির্মিত হয়।   কাহিনী সংক্ষেপ  ছবিটিতে মি, চৌধুরী (উজ্জল) হল একজন ব্যবসায়ী যিনি তার পরিবার নিয়ে বসবাস করছেন স্ত্রী মমতা (সুচরিতা) এবং সন্তানদের মধ্যে (রাহুল) শাকিব খান, রিয়া। শুরুতে একটি দুর্ঘটনায় তার জীবন পরিবর্তন হয়ে যায়। মমতা দুর্ঘটনা সহ্য করতে পারে না এবং একটি মানসিক এসাইলাম মধ্যে ভর্তি করা হয়। রাহুল ও রিয়া জনাব চৌধুরী এর বোন এর ষড়যন্ত্র করে তাদের বাড়ি থেকে বের করে দেন। জনাব চৌধুরী, যদিও তার পরিবার হারিয়েছিলেন। এমন অবস্থায়, রাহুল ও রিয়া তাদের জীবনে সংগ্রাম শুরু করেন। এভাবে ধীরে ধীরে রাহুল ও রিয়া বড় হয়ে ওঠে এবং রাহুলকে বিপ্লব বাবু ড্রাইভার হিসেবে চাকরি দেন। মিথিলা (স্বস্তিকা মুখোপাধ্যায়) হল বিপ্লব (ভিক্টর বন্দ্যোপাধ্যায়র) একমাত্র সন্তান। মিথিলা প্রথমে রাহুলকে তার আচরনের জন্য ভালো লাগে নি, কিন্তু পরবর্তীকালে তাকে ভালবেসে ফেলে। মিথিলা রাহুলকে তার নিজের ব্যবসা স্থাপন করতে অনেক সাহায্য করে। পরিশেষে, রাহুল সফল হয়ে ওঠেন এবং তার শুভাকাঙ্খীদের সাহায্যে, তিনি তার বাবাকে খুজে পান। এই ভাবে, সবকিছু একটি সুখী পরিবারে মিলিত হয়ে গল্পটি ইতি টানে।   অভিনয়   শাকিব খান - রাহুল   স্বস্তিকা মুখোপাধ্যায় - মিথিলা   ভিক্টর বন্দ্যোপাধ্যায় - বিপ্লব  উজ্জ্বল - মি. চৌধুরী   সুচরিতা - রাহুলের মা  মিশা সওদাগর  আলীরাজ  শোয়েব খান  আহমেদ শরীফ  সায়ন্তনী লিজা  শিবা সানু  কাবিলা  নাসরিন  রাশেদা চৌধুরী  রাজু সরকার   কুশলীব   প্রযোজক: কিশোর শাহ   কাহিনীকার: ছটকু আহমেদ  চিত্রনাট্যকার: ছটকু আহমেদ  পরিচালক: এফ আই মানিক  লিপি: মোহাম্মদ রফিকুজ্জামান   সংলাপ: ছটকু আমহেদ   চিত্রগ্রাহক: মোস্তফা কামাল  সম্পাদক: তৌহিদ হোসেন চৌধুরী  সঙ্গীত: দেবেন্দ্রনাথ, আলাউদ্দিন আলী  পরিবেশক: কিষান চলচ্চিত্র লিমিটেড   সঙ্গীত   সবার উপরে তুমি'''র সঙ্গীত পরিচালনা করেছেন দেবেন্দ্রনাথা (ভারত) এবং আলাউদ্দীন আলী (বাংলাদেশ)   সাউন্ডট্র্যাক   নম্বর  গান  শিল্পী  অভিনেতারা  উল্লেখযোগ্য১মেম সাহেব নন্দীনি  শাকিব খান এবং স্বস্তিকা মুখোপাধ্যায়২তুমি এমনি একজন শাকিব খান এবং স্বস্তিকা মুখোপাধ্যায়৩আমার এক হাতে সূর্য্য৪পাগড়ী মাথায় পরেসোনু নিগম শাকিব খান৫কিসের শাহরুখ কিসে সালমানকাবিলা এবং নাসরিন৬কে তুমি সেই   হোম মিডিয়া সবার উপরে তুমি'''র কপিরাইট স্বত্ব্ জি-সিরিজ পায় এবং তারা বাংলাদেশের ভিসিডি-ডিভিডি প্রকাশ দেন। এছাড়াও ভারতে কপিরাইট স্বত্ত্ব পায় এনজেল।   তথ্যসূত্র   বিষয়শ্রেণী:২০০৯-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
অষ্টাদশ শতকের শেষের দিকে তিনজন অগ্রণী খ্রীষ্ট ধর্মপ্রচারক ইংল্যান্ড হতে ভারতের বাংলায় আসেন ব্যাপটিস্ট মিশনারী গড়ে তোলার লক্ষ্যে। এঁরা হলেন -   উইলিয়াম কেরি Beck, James R. Dorothy Carey: The Tragic and Untold Story of Mrs. William Carey. Grand Rapids: Baker Book House, 1992. (১৭৬১ - ১৮৩৪)  জোশুয়া মার্শম্যান J.C.Marshman - Carey, Marshman & Ward (1864) (১৭৬৮ - ১৮৩৭) ও  উইলিয়াম ওয়ার্ড Stennett's "Memoirs of the Life of William Ward", 1825 (১৭৬৯ - ১৮২৩)  এঁরা সে সময় কলকাতা হতে ১৩ কিলোমিটার উত্তরে শ্রীরামপুর গ্রামটিকে বেছে নিয়েছিলেন তাঁদের কর্মস্থল হিসাবে এবং তারা যৌথ উদ্যোগে  শ্রীরামপুর কলেজ প্রতিষ্ঠা করেন। উন্নতির জন্য অর্থ সরবরাহের ব্যবস্থা করেন। এহেন সংহত প্রচেষ্টার জন্য কেরি, মার্শম্যান ও ওয়ার্ড একত্রে শ্রীরামপুর ত্রয়ী নামে খ্যাত হন। Christian mission to Muslims: the record : Anglican and Reformed approaches ... By Lyle L. Vander Werff   শ্রীরামপুরে নতুন কলেজ  ১৮১৮ সালের ৫ ই জুলাই, উইলিয়াম কেরি, জোশুয়া মার্শম্যান এবং উইলিয়াম ওয়ার্ড এশিয়ার খ্রিস্টীয় এবং অন্যান্য যুবকদের  প্রাচ্যের সাহিত্য এবং ইউরোপীয় বিজ্ঞানে  শিক্ষিত করার লক্ষ্যে (মার্শম্যান দ্বারা রচিত) একটি প্রসপেক্টাস জারি করেছিলেন। ফলস্বরূপ  আজকের শ্রীরামপুর কলেজ প্রতিষ্ঠিত হয়েছিল ।  অনেক সময় অর্থের অভাব হয়েছিল এবং আমেরিকা হতে ওয়ার্ডের সংগৃহীত অপব্যবহারের অভিযোগ ও সংক্ষিপ্ত এবং মিথ্যা গুজব ছড়িয়ে যাওয়ার পরে কেরি লিখিত বক্তব্যে সবই খণ্ডন করেন। মার্শম্যান তার মতোই গরীব ছিলেন, তবে তার যাকিছু ছিল সবই মিশনকে দিয়েছেন। ড. মার্শম্যান এবং মিঃ ওয়ার্ডও তাই করেছেন।  কলেজ স্থাপনে তিনজনের উদ্দেশ্য ছিল ভারতের সকল বর্ণ ও ধর্ম নির্বিশেষে কলা ও বিজ্ঞানের শিক্ষা দেওয়া ও ভারতে ক্রমবর্ধমান চার্চের কাজ পরিচালনার জন্য একটি মিনিস্ট্রিকে প্রশিক্ষণ দেওয়া।(দেখুন: ভারতে খ্রিস্টান ধর্ম )।  স্থাপনাকাল হতেই কলেজটি বিশ্বজনীন হয়েছে, কিন্তু তা স্বত্বেও কলেজটি খ্রিস্টীয় গীর্জার কোনও শাখার কাছ থেকে সহায়তা পায় নি। ১৮১৮ সালের আগে শ্রীরামপুর ত্রয়ী তাদের নিজেদের সন্তান এবং স্থানীয় ভারতীয়দের মহিলা সহ শিশুদের শিক্ষা প্রদানের জন্য একসাথে কাজ করেছিলেন তারা।   ছবি    তথ্যসূত্র    Arts of transitional India twentieth century, Volume 1 By Vinayak Purohit  National Council of Churches review, Volume 126  Muslims and missionaries in pre-mutiny India By Avril Ann Powell  Banglapedia: national encyclopedia of Bangladesh, Volume 3  Encyclopedia of evangelicalism By Randall Herbert Balmer  Christianity Today  বিষয়শ্রেণী:পশ্চিমবঙ্গের ইতিহাস
গরদ শাড়ি পশ্চিমবঙ্গের একটি ঐতিহ্যবাহী হাতে বোনা শাড়ি। এটি পশ্চিমবঙ্গের মুর্শিদাবাদ ও বীরভূম জেলায় উত্পাদিত হয়। মির্জাপুরের তাঁতি মৃত্যুঞ্জয় সরকার এই বিখ্যাত বস্ত্রের উদ্ভাবক। এই তাঁত শাড়ি আঁচল ও "বুটি"-তে সুন্দর সূক্ষ্ম নকশা, বুননে শতভাগ খাঁটি রেশমের ব্যবহার এবং কাপড়ের পাতলা সূক্ষ্মতার জন্য বিখ্যাত। গরদ শাড়ি ২০২৪ খ্রিস্টাব্দে একটি নিবন্ধিত ভৌগোলিক নির্দেশক হিসাবে স্বীকৃতি অর্জন করে।  এই শাড়ি ঐতিহ্যগতভাবে ফ্লাই শাটল পিট তাঁতে ৯০-৯২এস রেশমের সুতা ও কৃত্রিম জরি ব্যবহার করে বোনা হয়।  শাড়িতে নকশাবিহীন পাড় ও জমিন, বা পাড় ও জমিনের সঙ্গে অতিরিক্ত টানা জে/সি বা 'জালা' নকশার পরিলক্ষিত হয়। অতীতে শাড়ির পাড়, দেহ ও আঁচলে কোনো নকশা ছিল না, এবং এই শাড়ি ছিল পবিত্রতা, বিশুদ্ধতা ও মঙ্গলের প্রতীক। বর্তমানেও বাঙালি হিন্দু নারীরা পূজার সময় এই শাড়ি পরিধান করেন। গারদ শাড়ির বিশেষত্ব হল এটিকে একটি সাধারণ ঐতিহ্যবাহী খাই মাড় দেওয়া হয় এবং অবশেষে 'প্যাট' নামক একটি বিশেষ আকারে ভাঁজ করা হয়।  রঘুনাথগঞ্জ ও মুরারাই অঞ্চলের তাঁতি সম্প্রদায়, এই শাড়ি সর্বপ্রথম তৈরি করে। ২০২৪ খ্রিস্টাব্দের তথ্য অনুসারে, পশ্চিমবঙ্গের মুর্শিদাবাদ ও বীরভূম জেলায় ৬০০ টির বেশি তাঁত গরদ শাড়ি বুননের সঙ্গে যুক্ত রয়েছে। ২০১৮-১৯ অর্থবর্ষে, গরদ শাড়ির বার্ষিক আয় ছিল ₹১৪.৯৬ কোটি।   নামকরণ  মালবেরি রেশমে সেরিসিন নামক প্রাকৃতিক আঠা রয়েছে। আঠা অপসারণের জন্য সোডা ও জল দিয়ে সিল্কের সুতা সিদ্ধ করা হয়। সিদ্ধ করার পর অবশিষ্ট তরলের মধ্যে আঠা থাকে। কাঁচা রেশমকে থেকে আঠা অপসারণের মাধ্যমে ব্যবহার উপযোগী করার প্রক্রিয়া হল ডিগমিং, যা তাঁতিদের ভাষায় "গদ" হিসাবে পরিচিত। তাঁতিদের মতে, বাংলায় "গাদ" শব্দ থেকে "গরদ" নামের (শাড়ির) উৎপত্তি হয়েছে। শাড়ির "গরদ" নামটি মনের উজ্জ্বলতা ও পবিত্রতার সাথে জড়িত।   ইতিহাস  মুর্শিদাবাদ জেলার রেশম শিল্প বেশ পুরনো, গত তিন শতাব্দী ধরে রেশম শিল্প ছিল প্রধান শিল্প। প্রাক-ব্রিটিশ যুগে জেলাটি রেশমের জন্য সুনাম অর্জন করেছিল। সেই সময়ে, রেশম শিল্পের প্রধান কেন্দ্র ছিল মুর্শিদাবাদের কসিমবাজার, যেখানে কোম্পানি প্রায় ১৬৫৮ খ্রিস্টাব্দে একটি কারখানা চালু হয়। শুরুতে, কারখানার কার্যক্রমটি সীমিত পরিসরে ছিল। কসিমবাজার ছিল বাংলার রেশমের সাধারণ বাজার; এখান থেকে এশিয়ার একটি বড় অংশ জুড়ে রপ্তানি হত।  উনিশ শতকের শেষের দিকে গরদ বস্ত্র বয়ন শুরু হয়। বর্তমান মুর্শিদাবাদ জেলার মির্জাপুরে এই শাড়ি প্রথম বোনা হয়। এই বিখ্যাত বস্ত্রের উদ্ভাবন করেন মির্জাপুরের তাঁতি মৃত্যুঞ্জয় সরকার। অতীতে এই শাড়ি আভিজাত্যের প্রতীক ছিল। বিভিন্ন প্রতিযোগিতা ও প্রদর্শনীতে গরদ বুননের দক্ষতার জন্য মির্জাপুরের শাশ্বনকোশেখর গম্ভীরা, মনোরঞ্জন পোস্তি, শ্যাম সাহানা ও মণীন্দ্র বিরল বিজয়ী হয়েছেন।  রাজনীতিবিদ পদ্মজা নাইডু ১৯৫৬-৬৭ খ্রিষ্টাব্দের মধ্যে পশ্চিমবঙ্গের রাজ্যপাল ছিলেন, তিনি শুধুমাত্র শ্যাম সাহানার বোনা গরদ শাড়ি পরিধান করতেন। এরপর থেকে, এই শাড়িগুলি বাংলার প্রাক্তন রাজ্যপালের নামের সঙ্গে মিল রেখে পদ্মজা নামেও জনপ্রিয় হয়ে ওঠে। এছাড়াও, ইন্দিরা গান্ধী নিয়মিত মির্জাপুর থেকে গরদের শাড়ি সংগ্রহ করতেন।  তথ্যসূত্র  বিষয়শ্রেণী:পশ্চিমবঙ্গের শাড়ি বিষয়শ্রেণী:পশ্চিমবঙ্গের ভৌগোলিক নির্দেশক বিষয়শ্রেণী:পশ্চিমবঙ্গের সংস্কৃতি বিষয়শ্রেণী:শাড়ি
১৯৪৯ গ্রেগরীয় বর্ষপঞ্জীর একটি সাধারণ বছর যা শনিবার দিয়ে শুরু হয়েছে।  নামকরণ    ঘটনাবলি    অজানা/অমীমাংসিত তারিখের ঘটনাবলি    জন্ম  thumb|100px|George Foreman  thumb|100px|Mick Taylor  thumb|100px|Göran Persson thumb|100px|John Belushi thumb|100px|David Strathairn  প্রিন্সিপাল হাবিবুর রহমান –– বাংলাদেশি দেওবন্দি ইসলামি পণ্ডিত ও বাংলাদেশ খেলাফত মজলিসের আমীর (মৃ. ২০১৮)  ১৮ জানুয়ারি - মোনাজাতউদ্দিন, বাংলাদেশী সাংবাদিক।  ১৭ ফেব্রুয়ারি - মাহবুবে আলম, বাংলাদেশি আইনজীবী ও অ্যাটর্নি জেনারেল। (মৃ. ২০২০)  ৬ সেপ্টেম্বর - রাকেশ রোশন, ভারতীয় চলচ্চিত্র পরিচালক, প্রযোজক, চিত্রনাট্যকার ও চিত্র সম্পাদক।   মৃত্যু   ৬ এপ্রিল - নরেন্দ্রনাথ দত্ত, ভারতীয় চিকিৎসক ও শিল্পপতি। (জ. ১৮৮৪)  বিষয়শ্রেণী:১৯৪৯
জন্ম থেকে জ্বলছি ১৯৮১-এর একটি বাংলাদেশী চলচ্চিত্র। এটি পরিচালনা করেছেন বাংলাদেশের খ্যাতনামা চলচ্চিত্রকার আমজাদ হোসেন। ছবিটিতে অভিনয় করেছেন বুলবুল আহমেদ, ববিতা, আনোয়ারা, প্রবীর মিত্র ও সুমিতা দেবী।   কাহিনী সংক্ষেপ   শ্রেষ্ঠাংশে   বুলবুল আহমেদ -  ববিতা -  আনোয়ারা -  প্রবীর মিত্র -  সুমিতা দেবী -   সম্মাননা   সংগীত  জন্ম থেকে জ্বলছি ছবির সঙ্গীত পরিচালনা করেছেন আলাউদ্দিন আলী, সঙ্গীত রচনা করেছেন ছবির পরিচালক আমজাদ হোসেন। গানে কণ্ঠ দিয়েছিলেন সৈয়দ আব্দুল হাদী, সাবিনা ইয়াসমিন ও সামিনা চৌধুরী। শামীমা ইয়াসমিন দিবার গাওয়া ‘বাবা বলে গেল আর কোনোদিন গান করো না’ গানটি এখনো বেশ সমাদৃত।   আরও দেখুন   বহিঃসংযোগ   তথ্যসূত্র   বিষয়শ্রেণী:১৯৮১-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
স্যার আর্থার জন অটওয়ে, ৩য় ব্যারোনেট পিসি (৮ আগস্ট ১৮২২ - ৮ জুন ১৯১২) ছিলেন একজন ব্রিটিশ ব্যারিস্টার এবং উদার রাজনীতিবিদ এবং সেইসাথে ভারত সম্পর্কিত প্রশাসনিক সংস্কারের একজন চ্যাম্পিয়ন।   ব্যবসায়িক কার্যক্রম  ওটওয়ে ব্রাইটন অ্যান্ড সাউথ কোস্ট রেলওয়ে কোম্পানির চেয়ারম্যান ছিলেন। ১৮৮২ সালে তিনি ফাউর ইলেকট্রিক অ্যাকুমুলেটর কোম্পানি প্রতিষ্ঠার সাথে জড়িত ছিলেন যার তিনি একজন প্রতিষ্ঠাতা পরিচালক ছিলেন।   তথ্যসূত্র   বিষয়শ্রেণী:স্টাফোর্ডের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯১২-এ মৃত্যু বিষয়শ্রেণী:১৮২২-এ জন্ম বিষয়শ্রেণী:রয়্যাল মিলিটারি কলেজ, স্যান্ডহার্স্টের স্নাতক
আরি ফ্রের স্কুলাসন (জন্ম: ১৪ মে ১৯৮৭) হলেন একজন আইসল্যান্ডীয় পেশাদার ফুটবলার, যিনি বেলজীয় ক্লাব লকেরেন এবং আইসল্যান্ড জাতীয় দলের হয়ে একজন মধ্যমাঠের খেলোয়াড় অথবা রক্ষণভাগের খেলোয়াড় হিসেবে খেলেন।   আন্তর্জাতিক ক্যারিয়ার  ফ্রের স্কুলাসন জাতীয় দলের হয়ে খেলার পূর্বে আইসল্যান্ডের বয়সভিত্তিক বেশ কয়েকটি দলে খেলেছেন। তিনি ২০০৯ সালে ইরানের বিরুদ্ধে ম্যাচের খেলার মাধ্যমে আইসল্যান্ড জাতীয় দলের হয়ে অভিষেক করেন। ২০১২ সালে, তৎকালীন আইসল্যান্ডের কোচ লার্স লাগেরবাকের দ্বারা নিয়মিত দলে ডাক পেতেন। যদিও ফ্রের স্কুলাসন তার ক্লাবের হয়ে একজন মধ্যমাঠের খেলোয়াড় হিসেবে খেলে নিজেকে প্রতিষ্ঠিত করেছেন, কিন্তু তিনি আইসল্যান্ড দলে একজন লেফট ব্যাকের স্থান পেয়েছেন। তিনি ২০১৪ ফিফা বিশ্বকাপের বাছাইপর্বে আইসল্যান্ডের লেফট ব্যাক হিসেবে প্রথম পছন্দ ছিলেন। অতএব, ফ্রের স্কুলাসন দেশের জন্য নিজের স্থান পরিবর্তনের সিদ্ধান্ত নেন। তিনি যখন ২০১৩ সালের জুলাই মাসে দল পরিবর্তন করেন, তখন ক্লাবকে একজন লেফট ব্যাক হিসেবে দলে নেওয়ার অনুরোধ করেন। যদিও তিনি সেসময় একজন "উচ্চ গুনসম্পন্ন সেন্ট্রাল মিডফিল্ডার" পরিচিত ছিলেন, তবুও তিনি আইসল্যান্ডের লেফট ব্যাকের প্রথম পছন্দ হিসেবে টিকে থাকার জন্য তার অবস্থান পরিবর্তন কররা সিদ্ধান্ত নেন।  তিনি ২০১৬ উয়েফা ইউরোয় আইসল্যান্ড দলের একজন সদস্য ছিলেন। তিনি আইসল্যান্ডের সকল ম্যাচগুলোতে খেলেছেন, যেখানে তাদের দল তাদের প্রথম ইউরোপীয় চ্যাম্পিয়নশিপের কোয়ার্টার-ফাইনালে উঠেন।   তথ্যসূত্র    বহিঃসংযোগ    Article at fotbolti.net   Swedish FA profile  Eliteprospects profile    "Ari Freyr SKÚLASON cittadino onorario di PIEVE"  "MLON13.com - A Pieve di Cento è pandemia per Ari Skulason"  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি Ari Freyr Skulason Ari Freyr Skulason Ari Freyr Skulason বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:স্পোর্টিং লোরেকেনের খেলোয়াড় বিষয়শ্রেণী:রয়্যাল ফুটবল ক্লাব ওস্টেন্ডের খেলোয়াড় বিষয়শ্রেণী:সুপেরেত্তানের খেলোয়াড় বিষয়শ্রেণী:আলসভেনস্কানের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:সুইডেনে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:আইসল্যান্ডের আন্তর্জাতিক যুব ফুটবলার
ফিরদা টাইডেন্ড  হল একটি নরওয়েজীয় সংবাদপত্র, যা নরওয়ের গ্লোপেনের সন্দনে প্রকাশিত হয়। পত্রিকাটি ১৯২৪ সালে প্রতিষ্ঠিত হয়েছিল এবং এর প্রথম সম্পাদক ছিলেন জোহান লিড। ১৯৬৬ সালে তাঁর মৃত্যুর আগ পর্যন্ত আন্ডারস অ্যাভ্রেসেথ ত্রিশ বছরেরও বেশি সময় ধরে সম্পাদক ছিলেন। বিয়োন গ্রোভ ১৯৭৯ সাল থেকে সম্পাদক ছিলেন।      তথ্যসূত্র     বিষয়শ্রেণী:নরওয়ের সংবাদপত্র বিষয়শ্রেণী:১৯২৪-এ প্রতিষ্ঠিত সংবাদপত্র
সমাজতান্ত্রিক দল (মার্ক্সবাদী) ছিল ভারতের একটি ট্রটস্কিবাদী রাজনৈতিক দল । এটি ১৯৫৪ সালে সমাজতান্ত্রিক পার্টির অভ্যন্তরে ট্রটস্কিস্টদের দ্বারা গঠিত হয়েছিল, যারা সমাজতান্ত্রিক পার্টি এবং কিষাণ মজদুর প্রজা পার্টিকে প্রজা সমাজতান্ত্রিক পার্টিতে একীভূত করার প্রতিবাদে ভেঙে পড়েছিল। নতুন দলটি কোন ট্রটস্কিস্ট চতুর্থ আন্তর্জাতিকের সাথে যুক্ত ছিল না।  ১৯৫৮ সালে সমাজতান্ত্রিক দল (মার্ক্সবাদী) বিপ্লবী ওয়ার্কার্স পার্টিতে একীভূত হয়।Alexander, Robert J: Trotskyism in India   তথ্যসূত্র   বিষয়শ্রেণী:১৯৫৮-এ বিলুপ্ত রাজনৈতিক দল বিষয়শ্রেণী:১৯৫৪-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল
বিদ্যা সাগর চৌধুরী (১৯৩৩/৩৪ - ২৫ এপ্রিল ২০১৯) একজন ভারতীয় রাজনীতিবিদ এবং ভারতীয় জনতা পার্টির সদস্য ছিলেন। চৌধুরী কাংড়া জেলার কংরা আসন থেকে হিমাচল প্রদেশ বিধানসভার সদস্য ছিলেন। My NetaMLA vows to fight for OBCs  ২৫ এপ্রিল ২০১৯এ ৮৫ বছর বয়সে তিনি মারা যান। Former Himachal Pradesh minister and senior BJP leader Chaudhary Vidyasagar passed away at the age of 84 in Kangra near Dharamshala. He was undergoing treatment for age-related ailments for a few days and died on Thursday night at his home in Zamanabad area. Vidyasagar was a four-time MLA from Kangra assembly constituency and worked as a minister in the state. Former BJP Minister Chaudhary Vidya Sagar passes away   তথ্যসূত্র   বিষয়শ্রেণী:১৯৩০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:হিমাচল প্রদেশ বিধানসভার সদস্য বিষয়শ্রেণী:জন্মের বছর অনুপস্থিত বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ১৯৮২-১৯৮৫ বিষয়শ্রেণী:হিমাচল প্রদেশ বিধানসভার সদস্য ১৯৯০-১৯৯২ বিষয়শ্রেণী:হিমাচল প্রদেশ বিধানসভার সদস্য ১৯৯৮-২০০৩
বিষয়শ্রেণী:মুসলিমদের বিজয় বিষয়শ্রেণী:বাইজেন্টাইন সাম্রাজ্য জড়িত লড়াই বিষয়শ্রেণী:আব্বাসীয় খিলাফতের সামরিক ইতিহাস বিষয়শ্রেণী:ফাতেমীয় খিলাফতের সামরিক ইতিহাস বিষয়শ্রেণী:উমাইয়া খিলাফতের সামরিক ইতিহাস বিষয়শ্রেণী:মধ্যপ্রাচ্যের মধ্যযুগীয় ইতিহাস বিষয়শ্রেণী:৭ম শতাব্দীর সশস্ত্র সংঘাত বিষয়শ্রেণী:৮ম শতাব্দীর সশস্ত্র সংঘাত বিষয়শ্রেণী:ইউরোপের আক্রমণ বিষয়শ্রেণী:ধর্ম ভিত্তিক যুদ্ধ বিষয়শ্রেণী:বাইজেন্টাইন সাম্রাজ্যের যুদ্ধ বিষয়শ্রেণী:উমাইয়া খিলাফতের যুদ্ধ বিষয়শ্রেণী:মধ্যযুগের যুদ্ধ বিষয়শ্রেণী:ভূ-রাজনৈতিক প্রতিদ্বন্দ্বিতা বিষয়শ্রেণী:১০ম শতাব্দীর সশস্ত্র সংঘাত বিষয়শ্রেণী:৯ম শতাব্দীর সশস্ত্র সংঘাত
ডঃ মিতালি মুখার্জী (জন্ম ১৯৬৭) ভারতের সিএসআইআর জেনোমিক্স অ্যান্ড ইন্টিগ্রেটিভ বায়োলজির একজন প্রধান বিজ্ঞানী, যিনি মানব জিনতত্ত্ব]] এবং ব্যক্তিগতকৃত ঔষধের ক্ষেত্রে উল্লেখযোগ্য কৃতিত্ব অর্জন করেছেন। তিনি অধ্যাপক সমীর কে. ব্রহ্মচারীর মেন্টরশিপে এবং তাঁর সহকর্মী ডঃ ভাবনা প্রাশের (এমডি আয়ুর্বেদ) এর সাথে যৌথ গবেষোণায় "আয়ুর্জেনোমিক্স" এর গবেষণাক্ষেত্রটি সূচনা করার জন্য সবচেয়ে বেশি পরিচিত। আয়ুর্জেনোমিক্স একটি উদ্ভাবনী গবেষণা, এটি মূলত জেনোমিক্সের সাথে ঐতিহ্যবাহী ভারতীয় চিকিৎসাপদ্ধতি আয়ুর্বেদের নীতিগুলির মিশ্রণ। মিতালি মুখার্জীর উল্লেখযোগ্য অবদান ইন্ডিয়ান জেনোম ভেরিয়েশন কনসোর্টিয়াম যা "ভারতীয় জনগোষ্ঠীর প্রথম জেনেটিক ল্যান্ডস্কেপ" প্রস্তুতকারী একটি বিস্তৃত তথ্যভাণ্ডার। জাতিগোষ্ঠীর জেনোমিক্স অধ্যয়নের জন্য আইজিভি তথ্যভাণ্ডার ব্যবহার করে বহু গবেষণাপত্র প্রকাশ করেছেন তিনি। মিতালি বংশগত আটাক্সিয়া নিয়ে বিস্তৃত গবেষণা করেছেন এবং তিনি রোগের উৎস এবং অভিযোজনগত ইতিহাস বিষয়ক খোঁজ সম্পর্কিত অন্যান্য অনেক প্রকল্পের সাথে জড়িত। তিনি চিকিৎসাবিজ্ঞানের ক্ষেত্রে অবদানের জন্য ২০১০ সালে শান্তি স্বরূপ ভাটনগর পুরস্কার পেয়েছেন।   ব্যক্তিগত জীবন  মিতালি ১৯৬৭ সালের ১৩ নভেম্বর মধ্যপ্রদেশে বাঙালি পিতামাতার ঘরে জন্মগ্রহণ করেছিলেন। তিনি বর্তমানে ভারতের নতুন দিল্লিতে থাকেন। তিনি ব্যাঙ্গালোরের ভারতীয় বিজ্ঞান সংস্থা থেকে 'ব্যাকটিরিয়াল আণবিক জেনেটিক্সে' ডক্টরাল ডিগ্রি (পিএইচডি) অর্জন করেছেন। একটি সাক্ষাৎকারে, মিতালি বলেছেন তাঁর অন্যতম প্রভাবশালী পরামর্শদাতা ছিলেন বৈজ্ঞানিক ও শিল্প গবেষণা কাউন্সিলের প্রাক্তন মহাপরিচালক ডঃ সমীর কুমার ব্রহ্মচারী, যিনি জৈবপদার্থবিজ্ঞান এবং ফার্মাকোজেনেটিক্সে তাঁর কাজের জন্য পরিচিত।   কর্মজীবন ও গবেষণা  ডক্টরাল ডিগ্রি সমাপ্তির পরে, মিতালি ১৯৯৭ সালে নতুন দিল্লিতে জেনোমিক্স এবং ইন্টিগ্রেটিভ বায়োলজি ইনস্টিটিউটে যোগদান করেছিলেন। এর পর থেকে তিনি জনসংখ্যার জেনেটিক্স এবং বিবর্তনীয় জেনোমিক্সের ক্ষেত্রে কাজ করেছেন এবং ব্যক্তিগত চিকিৎসা, আয়ুর্বেদিক চর্চা এবং পশ্চিমী চিকিৎসার একীকরণের ক্ষেত্রেও তাঁর বিশেষ আগ্রহ ছিল।  তাঁর অন্যতম উল্লেখযোগ্য কাজ ডিএনএ-র আলু অঞ্চলগুলির কার্যকারিতাটি বিবেচনা করা ,যা প্রাইমেট জনগোষ্ঠীর ডিএনএতে ট্রান্সপোসন হিসেবে প্রচুর পরিমাণে পাওয়া যায়।   পুরস্কার  মিতালি মুখার্জি বেশ কয়েকটি মর্যাদাপূর্ণ পুরস্কার পেয়েছেন। ২৪শে সেপ্টেম্বর, ২০০১-এ, তিনি সিএসআইআর তরুন বৈজ্ঞানিক পুরস্কারে ভূষিত হন। তারপরে ২০০৬ সালে তিনি হিউম্যান জেনোম অর্গানাইজেশনের (এইচ ইউ জি ও) সদস্য হওয়ার জন্য মনোনীত হন। ২০০৮ সালে তিনি জাতীয় যুব মহিলা জীববিজ্ঞানী পুরস্কার এবং ২০১০ সালে মর্যাদাপূর্ণ শান্তি স্বরূপ ভাটনগর পুরস্কার পেয়েছিলেন। ২০১৪ সালে, মিতালি ভারতের একাডেমি অফ সায়েন্সের ফেলো নির্বাচিত হয়েছিলেন।  ২০১৬ সালে মহিলা বিজ্ঞানীদের জন্য ভাস্বিক পুরস্কার পেয়েছিলেন। অতি সম্প্রতি, ২০১৭ সালে, মিতালি মুখার্জি পুষ্পলতা রানাডে জাতীয় মহিলা পুরস্কারে ভূষিত হয়েছেন   প্রকাশনা  মিতালি জেনোমিক্স সংক্রান্ত বহু গবেষণাপত্র প্রকাশ করেছেন, তার মধ্যে একটি হল বিবর্তনীয় এবং জনসংখ্যা জেনেটিক্স এর জার্নাল।-এর সহকারী সম্পাদক।    তথ্যসূত্র    বহিঃসংযোগ      বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় বংশাণুবিদ বিষয়শ্রেণী:ইন্ডিয়ান ইনস্টিটিউট অব সায়েন্সের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় নারী বিজ্ঞানী
থাম্ব|রাইন প্রদেশের সিন্তি মানুষেরা, জার্মানি (১৯৩৫)। সিন্তি বা সিন্তো হল রোমানি জাতির একটি উপগোষ্ঠী, যার অধিকাংশ সদস্যকে জার্মানি এবং মধ্য ইউরোপে পাওয়া যায়। তাদের মোট সংখ্যা প্রায় ২০০,০০০ জন। তারা ঐতিহ্যগতভাবে ভ্রমণপিপাসু জাতি ছিল। মধ্য ইউরোপের সিন্তিরা ফ্রান্সের মানুচে নামে পরিচিত একটি গ্রুপের সাথে ঘনিষ্ঠভাবে সম্পর্কিত। তারা রোমানি ভাষা সিন্তি- মানুচে বৈচিত্র্যের কথা বলে, যা শক্তিশালী জার্মান প্রভাব প্রদর্শন করে। বৃহত্তর রোমানি জনগণের মতো সিন্তি জনগণের উৎপত্তি হয় ভারতীয় উপমহাদেশে। ১১০০ সালের বিখ্যাত আরব ইতিহাসবিদ মাইদানি পশ্চিম ভারতীয় উপমহাদেশের সিন্ধু অঞ্চলের লোকদের উল্লেখ করেছিলেন। তবে সিন্ধিরা আধুনিক যুগের সিন্তিদের পূর্বপুরুষ কিনা তা স্পষ্ট নয়। এ কথা স্পষ্ট যে, সিন্তিরা অন্যান্য রোমানি জাতির মতো সাধারণত উত্তর ভারতীয় উপমহাদেশ থেকে উদ্ভূত হয়।   তথ্যসূত্র   বিষয়শ্রেণী:জার্মানির জাতিগোষ্ঠী বিষয়শ্রেণী:অস্ট্রিয়ার জাতিগোষ্ঠী বিষয়শ্রেণী:নেদারল্যান্ডসের জাতিগোষ্ঠী